L'alcaldessa d'Alaquàs obri les sessions dels Cafés del Vila
30/10/2012

# L'alcaldessa d'Alaquàs obri les sessions dels Cafés del Vila

*   30/10/2012
*   [Imprimir](#)
*   Compartir
*    https://www.alaquas.org/documento.asp?id\_do=13500

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13500%2F0&title=Ajuntament%20d%27Alaqu%C3%A0s.%20Premsa.L%27alcaldessa%20d%27Alaqu%C3%A0s%20obri%20les%20sessions%20dels%20Caf%C3%A9s%20del%20Vila)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13500/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13500/30102012foto_cafes_del_vila_Form_4.jpg)](https://www.alaquas.org/ficheros/documentos/2012/2/13500/30102012foto_cafes_del_vila_Form_10.jpg "<a href='https://www.alaquas.org/ficheros/documentos/2012/2/13500/30102012foto_cafes_del_vila_Form_10.jpg' target=_blank><i class='fa fa-external-link' aria-hidden='true'></i>.L'alcaldessa d'Alaquàs obri les sessions dels Cafés del Vila</a>")

Elvira García Campos conversa amb les mares i pares participants sobre la importància de l'educació pública i de qualitat per al futur de l'alumnat

L'alcaldessa d'Alaquàs, Elvira García Campos, ha estat un any més l'encarregada d'inaugurar les sessions dels Cafés del Vila, una iniciativa pionera posada en marxa pel col·legi públic Vila d'Alaquàs per oferir a les mares i pares un espai on informar-se i debatre sobre els diversos assumptes que afecten els seus filles i filles.

Sota el tema "Alaquàs, ciutat educadora a la situació actual", la primera edil va conversar amb les i els participants sobre la importància de l'educació pública per al futur de l'alumnat així com del treball que des de l'escola i des de la família es pot fer per tal "d'oferir les condicions i els mitjans perquè els nostres fills i filles puguen aconseguir totes les seues metes i convertir-se en ciutadans i ciutadanes madurs, compromesos i crítics en un moment com el que ara travessem".

En aquest sentit, la primera edil va fer un repàs sobre l'evoució que l'educació ha experimentat en els últims 30 anys i va donar les claus als pares i mares per a educar en valors als seus fills i filles. "No hem de quedar-nos de braços creuats, la realitat és extraordinàriament complexa però no hem d'obviar la nostra capacitat per a eixir avant i resoldre els problemes junts".

Els Cafés del Vila forma part de l'escola de Mares i Pares posada en marxa pel col·legi Vila d'Alaquàs. L'objectiu principal d'aquesta activitat és crear un espai per a les famílies, on es tracten els temes d'actualitat que tant repercuteixen en l'educació dels xiquets i les xiquetes. Es tracta de sessions didàctiques amb un enfocament pràctic obert al diàleg i a la participació. Les sessions es realitzen una vegada al mes al centre escolar.

Les sessions dels Cafés del Vila continuaran el 15 de novembre amb la xerrada "El paper de la família en el procés d'aprenentatge dels xiquets i xiquetes" a càrrer de Daniel Torregrosa, mestre i llicenciat en Ciències de l'Educació. La propera tindrà lloc el 17 de gener sota el títol "L'educació del segle XXI com a assumpte públic i els desafiaments futurs" a càrrer de Gabriela Levato, llicenciada en Ciències Polítiques i Anàlisi Polític i el 14 de febrer es celebrarà la xerrada "Les intel·ligències múltiples" per Maria Huerta, mestra de primària. El 21 de març tindrà lloc "Dels inicis de la sexualitat" a càrrec de Manolo Martínez, psicòleg i sexòleg de la UPC de l'Ajuntament d'Alaquàs; el 18 d'abril "Estratègies familiars en l'ús de la informàtica domèstica" a càrrec de Pere Pau Carrillo, diplomat en Ciències Humanes i el 16 de maig "Davant la mort..." a càrrec de Manolo Salinas, terapeuta gestàltic.